《金缕衣 别友》
清代·张慎仪

同是东川客。又谁知、临沧祖饯，转劳惜别。买得短艭沙岸舣，恰好波渌数尺。

最无那、风前铁笛。吹彻碧空云寸裂。看垂杨、也带愁颜色。

龙钟泪，我先滴。如其旅况真萧瑟。忆相逢、斗茶说饼，荷晨菊夕。

偻指西迟才几日，又屈落红春寂。慨携手、河梁赠策。

一纸家书修未得，报平安幸代传萍迹。归期在，桔涂月。

作者简介：1846-1921，字淑威，号薆园，一号芋圃，成都人。著有《续方言新校补》、《方言别录》、《蜀方言》等，有《今悔庵词》。